b'\n_START_ARTICLE_\nColla\n_START_PARAGRAPH_\nColla (pl. Collas) je pleme Aymaran Indijanaca dominantno u vremenima Inka u podru\xc4\x8djima ju\xc5\xbene obale jezera Titicaca u Peruu i Boliviji. Iza Colla su ostali kameni funeralni tornjevi poznati kao chullpas, podizani njihovim vo\xc4\x91ama. Colla Indijanci svoju civilizaciju razvijaju nakon civilizacije Tiahuanaco, odnosno oko 1150._NEWLINE_Zajedno sa Lupacama oni vi\xc5\xa1e-manje kontroliraju cijeli region Titicace. Nakon pobjede Ince Pachacuteca nad plemenom Chanca, on sa velikom vojskom kre\xc4\x87e prema jezeru da zarati sa Collama i njihovim vo\xc4\x91om Chuchi Capacom. Bitka je bila stra\xc5\xa1na, nakon koje su vo\xc4\x91e naroda Colla ipak zarobljeni. Pachacuti se zatim vrati u Qosqo (Cuzco) i povede sa sobom zarobljene vo\xc4\x91e Colla u zarobljeni\xc5\xa1tvo. Chuchi Capacu tada odrubi\xc5\xa1e glavu u hramu Coricancha, a Hatuncolla i zemlja naroda Colla postado\xc5\xa1e provincija inca poznata kao Collasuyu._NEWLINE_Padom naroda Colla Pachacutecov sin Tupac (Topa) Yupanqui, nastavio je daljnja osvajanja Inca do potupunog poraza nad Collama i tada se okrenuo osvajanjima dalje na jug, u \xc4\x8cile i Argentinu.'